
                        PARLAMENTUL  ROMÂNIEI
                            CAMERA DEPUTAŢILOR

	COMISIA JURIDICĂ, DE  DISCIPLINĂ  ŞI IMUNITĂŢI
	           Bucureşti, 11 martie 2021
           Nr. 4c-11/168/2016
           Pl- x 33/2016





BIROULUI PERMANENT
AL
CAMEREI DEPUTAȚILOR


         	Vă înaintăm, alăturat, RAPORTUL asupra Propunerii legislative pentru modificarea articolelor 218 – 222 din Legea nr. 286/2009 privind Codul penal, trimisă cu adresa nr. Pl- x 33  din 17 februarie 2016 şi înregistrată cu nr. 4c-11/168  din 18 februarie 2016.
În raport cu obiectul şi conţinutul său, proiectul de lege face parte din categoria legilor organice.



                        PREȘEDINTE,                                     SECRETAR, 

              Mihai – Alexandru Badea                    Cristian – Tudor Băcanu

Raport
asupra  Propunerii legislative pentru modificarea articolelor 218 – 222 din Legea nr. 286/2009 privind Codul penal

În conformitate cu prevederile art. 94 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă pentru modificarea articolelor 218 – 222 din Legea nr. 286/2009 privind Codul penal, trimisă cu adresa nr. Pl-x 33 din 17 februarie 2016 şi  înregistrată cu nr. 4c-11/168  din 18 februarie 2016.
Potrivit prevederilor art. 75 din Constituţia României, republicată şi ale art. 91 alin. (9) pct. 2 din Regulamentul Camerei Deputaţilor, republicat, Camera  Deputaţilor este Cameră decizională.
Senatul, în calitate de primă Cameră sesizată, a respins propunerea legislativă  în şedinţa din 15 februarie 2016.
	Consiliul Legislativ, prin avizul nr. 1068 din 17 octombrie 2016, a avizat favorabil, iniţiativa legislativă, cu observații și propuneri.
	Guvernul României a transmis trei puncte de vedere, în anii 2016, 2017 și 2020 prin care nu susține adoptarea inițiativei legislative. 
Comisia pentru drepturile omului, culte și problemele minorităților naționale a avizat negativ propunerea legislativă, prin avizul 4c-5/122/24 februarie 2016.
Propunerea legislativă are ca obiect de reglementare: modificarea art. 218 și 222 din Legea nr. 286/2009 privind Codul penal, cu modificările și completările ulterioare, în sensul înăspririi regimului sancționator contra libertății și integrității sexuale.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă, expunerea de motive, punctele de vedere ale Guvernului României şi avizul Consiliului Legislativ în şedinţa desfășurată în sistem mixt (prezență fizică/online) din 11 martie 2021. 
	La dezbateri membrii Comisiei juridice, de disciplină şi imunităţi au fost prezenţi conform listei de prezenţă.
	Cu ocazia dezbaterilor, s-a constatat că, în materia dreptului penal substanțial, cadrul legislativ a fost supus unui amplu proces de reformă, actele normative adoptate fiind rezultatul cooperării inter – instituționale, cu implicarea puterii executive, legislative și judecătorești. S-a constatat că nu mărirea exagerată a pedepselor este instrumentul optim pentru combaterea eficientă a infracțiunilor, ci existența unui sistem sancționator proporțional cu gravitatea faptelor săvârșite, susținut de o aplicare promptă a pedepselor de către organele judiciare.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să supună plenului Camerei Deputaţilor respingerea Propunerii legislative pentru modificarea articolelor 218 – 222 din Legea nr. 286/2009 privind Codul penal.
În raport cu obiectul şi conţinutul reglementării, propunerea legislativă face parte din categoria legilor organice.




                       PREȘEDINTE,                                    SECRETAR, 

              Mihai – Alexandru Badea                    Cristian – Tudor Băcanu

Consilier parlamentar, Paul Șerban
image1.jpeg
| Conf. cu originalul

0y





image2.png
ROMANIA




